turjo4nis/wikipedia-bn-dump-20250701 huggingface dataset:
বিপ্লব ভট্টাচার্য

বিপ্লব ভট্টাচার্য (জন্ম: ৭ জানুয়ারি ১৯৮১) হলেন একজন বাংলাদেশী সাবেক পেশাদার ফুটবল খেলোয়াড়। বিপ্লব তার খেলোয়াড়ি জীবনের অধিকাংশ সময় শেখ রাসেলের হয়ে একজন গোলরক্ষক হিসেবে খেলেছেন।

১৯৯৭–৯৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৬ মৌসুম অতিবাহিত করেছিলেন। অতঃপর ২০০৪–০৫ মৌসুমে তিনি ব্রাদার্স ইউনিয়নে যোগদান করেছিলেন। ব্রাদার্স ইউনিয়নে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি ঢাকা আবাহনী, মুক্তিযোদ্ধা সংসদ এবং শেখ রাসেলের হয়ে খেলেছিলেন। সর্বশেষ ২০১৮–১৯ মৌসুমে, তিনি শেখ রাসেল হতে বাংলাদেশী ক্লাব ব্রাদার্স ইউনিয়নে যোগদান করেছিলেন; ব্রাদার্স ইউনিয়নের হয়ে মাত্র ১ মৌসুম খেলার পর তিনি অবসর গ্রহণ করেছিলেন।

১৯৯৭ সালে, বিপ্লব বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে অংশগ্রহণ করেছিলেন। দলগতভাবে, বিপ্লব সর্বমোট ৬টি শিরোপা জয়লাভ করেছিলেন, যার মধ্যে ১টি ব্রাদার্স ইউনিয়নের হয়ে, ১টি ঢাকা মোহামেডানের এবং ৩টি ঢাকা আবাহনীর হয়ে জয়লাভ করেছিলেন।

প্রারম্ভিক জীবন
বিপ্লব ভট্টাচার্য ১৯৮১ সালের ৭ই জানুয়ারি তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
১৯৯৭ সালের ২৭শে মার্চ তারিখে, মাত্র ১৬ বছর ২ মাস ২১ দিন বয়সে, বিপ্লব সৌদি আরবের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।  তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৩–০ গোলের ব্যবধানে পরাজিত হয়েছিল। ২০১১ সালের ২৯শে জুন তারিখে, তিনি পাকিস্তানের বিরুদ্ধে ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেছিলেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল।

২০১১ সালের ৩রা জুলাই তারিখে বিপ্লব ৩০ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। পাকিস্তানের লাহোরের পাঞ্জাব স্টেডিয়ামে অনুষ্ঠিত পাকিস্তানের বিরুদ্ধে উক্ত ম্যাচে ০–০ গোলে ড্র হয়েছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ১৪ বছরের খেলোয়াড়ি জীবনে তিনি সর্বমোট ১৯ ম্যাচে অংশগ্রহণ করেছিলেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 

১৯৮১-এ জন্ম
জীবিত ব্যক্তি
বাংলাদেশী হিন্দু
এশিয়ান গেমসে বাংলাদেশের প্রতিযোগী
ফুটবল গোলরক্ষক
বাংলাদেশের আন্তর্জাতিক ফুটবলার
বাংলাদেশী ফুটবলার
ব্রাদার্স ইউনিয়নের ফুটবলার
২০০২ এশিয়ান গেমসের ফুটবলার
শেখ রাসেল ক্রীড়া চক্রের ফুটবলার
মোহামেডান স্পোর্টিং ক্লাবের (ঢাকা) ফুটবলার
আবাহনী লিমিটেডের (ঢাকা) ফুটবলার
ফরাশগঞ্জ স্পোর্টিং ক্লাবের ফুটবলার
মুক্তিযোদ্ধা সংসদ ক্রীড়া চক্রের ফুটবলার
কুমিল্লার ব্যক্তি
চট্টগ্রাম বিভাগের ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
২০শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল গোলরক্ষক
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
এস এম সাফি মাহমুদ

এস, এম, সাফি মাহমুদ বাংলাদেশী রাজনীতিবিদ। ব্রাহ্মণবাড়িয়া-১ (নাসিরনগর উপজেলা) আসনের সাবেক সংসদ সদস্য। তিনি স্বতন্ত্র প্রার্থী হিসেবে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সাংসদ নির্বাচিত হন।

জন্ম ও প্রাথমিক জীবন 
এস, এম, সাফি মাহমুদ ব্রাহ্মণবাড়িয়া জেলার নাসিরনগর উপজেলার চাতলপাড় ইউনিয়নে জন্মগ্রহণ করেন।

রাজনৈতিক ও কর্মজীবন 
এস, এম, সাফি মাহমুদ চট্টগ্রাম সরকারি কলেজে অধ্যয়নরত অবস্থায় ১৯৭৩ থেকে ১৯৭৫ সাল পর্যন্ত কলেজ শাখার ছাত্রলীগের সহ-সম্পাদক ছিলেন। ১৯৭৫ সাল থেকে ১৯৭৯ সাল পর্যন্ত চট্টগ্রাম উত্তর জেলা ছাত্রলীগের সাধারণ সম্পাদকের দায়িত্ব পালন করেন। ১৯৮০ সালে নাসিরনগর থানা যুবলীগের আহবায়ক ও ব্রাহ্মণবাড়িয়া তৎকালিন মহকুমার যুবলীগের যুগ্ম-আহবায়ক ছিলেন।

৩০ ডিসেম্বর ১৯৮৩ সালে ১নং চাতলপাড় ইউনিয়ন পরিষদের চেয়ারম্যান নিবার্চিত হন। ১৯৯১ সালে জাতীয় সংসদ নির্বাচনে বিএনপির প্রার্থী হিসেবে তৎকালীন জাতীয় পার্টির প্রার্থী সৈয়দ মোর্শেদ কামালের কাছে পরাজিত হন। ১৯৯৬ সালে সৈয়দ মোর্শেদ কামাল বিএনপির প্রার্থী হলে স্বতন্ত্র প্রার্থী হিসেবে ১৫ ফেব্রুয়ারি নিবার্চনে ব্রাহ্মণবাড়িয়া-১ (নাসিরনগর উপজেলা) আসনে সংসদ সদস্য নিবার্চিত হন। ১৯৯৬ সালের ১২ জুন নিবার্চনে বিএনপির প্রার্থী হিসেবে আওয়ামী লীগের প্রার্থী এডভোকেট ছায়েদুল হকের কাছে পরাজিত হন। ২০১৩ সালে পুনরায় আওয়ামীলীগে যোগদান করেন।

আরও দেখুন 

 ষষ্ঠ জাতীয় সংসদ সদস্যদের তালিকা
 ব্রাহ্মণবাড়িয়া-১

তথ্যসূত্র

বহিঃসংযোগ 

 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –বাংলাদেশ নির্বাচন কমিশন

ব্রাহ্মণবাড়িয়া জেলার রাজনীতিবিদ
ষষ্ঠ জাতীয় সংসদ সদস্য
বাংলাদেশ জাতীয়তাবাদী দলের সাবেক রাজনীতিবিদ
বাংলাদেশ আওয়ামী লীগের রাজনীতিবিদ
জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
লা ফন্টেইন (দ্ব্যর্থতা নিরসন)



ব্যক্তিবর্গ 

 অ্যালান লা ফন্টেইন, (১৯১০ - ১৯৯৯), অস্ট্রেলিয়ান ফুটবলারকে শাসন করে 
 শার্ল লাফোঁতেন, (১৮০৩ - ১৮৯২), সুইস মেসারমিস্ট 
 ডন লাফন্টেইন, (১৯৪০ - ২০০৮), একজন কণ্ঠদানকারী অভিনেতা 
 ফ্রান্সিস লা ফন্টেইন (১৮১০ - ১৮৪৭), মিয়ামি উপজাতির প্রধান 
 অঁরি লা ফোঁতেন (১৮৫৪ – ১৯৪৩), বেলজিয়ামের বিচারপতি এবং ১৯১৩ সালের নোবেল শান্তি পুরস্কার বিজয়ী 
 কেপ কলোনির গভর্নর জ্যান দে লা ফন্টেইন
 জঁ দ্য লা ফোঁতেন (১৬২১ - ১৬৯৫), ফরাসি কবি, কল্পকাহিনীকার
 উপরের সবচেয়ে জনপ্রিয় কাজ লা ফোঁতেনের কল্পকাহিনী 
 জিন লা ফন্টেইন (জন্ম ১৯৩১), ব্রিটিশ নৃবিজ্ঞানী 
 লুই-হিপোলিট লাফন্টেইন (১৮০৭ – ১৮৬৪), কানাডিয়ান রাজনীতিবিদ 
 অস্কার লাফন্টেইন (জন্ম ১৯৪৪), জার্মান রাজনীতিবিদ 
 প্যাট লাফন্টেইন (জন্ম ১৯৬৫), একজন আইস হকি খেলোয়াড় 
 পিট্রো লা ফন্টেইন (১৮৬০ - ১৯৩৫), রোমান ক্যাথলিক চার্চের ইতালীয় কার্ডিনাল 
 ইদা লাফন্টেইন, সুইডিশ গায়ক 
 দ্য লাফোঁতেন (১৬৫৫ - ১৭৩৮), ফরাসি ব্যালে নর্তকী 
 প্যাট্রিক জেমস ওয়েলিংটন লা ফন্টেইন, (জন্ম ১৯৬৮), পরিত্যক্ত শিশু যে ডিএনএ দ্বারা জন্ম পরিবার খুঁজে পেয়েছিল

স্থান 

 ফ্রান্স
 দুয়ে-লা-ফোঁতেন, মেইন-এ-লোয়ার 
 সার্ত দেপার্তমঁ-র একটি লোকালয় লা ফোঁতেন-সাঁ-মারতাঁ

 যুক্তরাষ্ট্র

 লা ফন্টেইন, ইন্ডিয়ানা

 কানাডা

 লাফোঁতেন, কানাডার কেবেক প্রদেশের নির্বাচনী এলাকা

আরও দেখুন 

 লিসে লা ফোঁতেন (দ্ব্যর্থতা নিরসন) 
 ফোঁতেন (দ্যুশঁ), শিল্পী মার্সেল দ্যুশঁ-র ধারণামূলক শিল্পকর্ম

দ্ব্যর্থতা নিরসন পাতা
মোজাম্মেল হক

মোজাম্মেল হক যিনি কাপ্তান মিয়া নামেও পরিচিত ছিলেন। একজন বাংলাদেশী রাজনীতিবিদ, এম সি এ ও মুক্তিযোদ্ধা। তিনি ব্রাহ্মণবাড়িয়া-১ আসনের সাবেক সংসদ সদস্য।

জন্ম 
মোজাম্মেল হক ব্রাহ্মণবাড়িয়া জেলার নাসিরনগর উপজেলার গোকর্ণ ইউনিয়নে জন্মগ্রহণ করেন।

রাজনৈতিক ও কর্মজীবন 
মোজাম্মেল হক এম সি এ (সংবিধান প্রণেতা) ও বীর মুক্তিযোদ্ধা। তিনি ১৯৭০ সালের প্রাদেশিক নির্বাচনে জয় লাভ করে এমপিএ হিসেবে মনোনিত হন। 

তিনি ১৯৮৬ ও ১৯৮৮ সালে জাতীয় সংসদ নির্বাচনে (পরপর দুইবার) জাতীয় পার্টির প্রার্থী হিসেবে ব্রাহ্মণবাড়িয়া-১ আসন থেকে সংসদ সদস্য নির্বাচিত হন। 

তিনি সাত বারে ৩৫ বৎসর গোকর্ণ ইউনিয়নের চেয়ারম্যান ও ছিলেন।

তথ্যসূত্র 

ব্রাহ্মণবাড়িয়া জেলার মুক্তিযোদ্ধা
ব্রাহ্মণবাড়িয়া জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
পাট অধিদপ্তর (বাংলাদেশ)

পাট অধিদপ্তর হলো বাংলাদেশ সরকারের বাংলাদেশ বস্ত্র ও পাট মন্ত্রণালয়ের আওতাধীন একটি নিয়ন্ত্রক সংস্থা। বাংলাদেশে পাট শিল্পের বিকাশ ও প্রসারের জন্য জন্য সংস্থাটি কাজ করে।

অধিদপ্তর পাটভিত্তিক পণ্য উৎপাদনের অগ্রগতি ও বৈচিত্র্য অর্জনে সারা দেশে অসংখ্য গবেষণা প্রতিষ্ঠান ও বিশ্ববিদ্যালয়ের সাথে সহযোগিতামূলক কাজ করে।

ইতিহাস 
বস্ত্র মন্ত্রণালয় ও পাট মন্ত্রণালয়ের একীভূত হওয়ার পরে ১৯৭৮ সালে একটি পরিদপ্তর গঠিত হয়। যদিও ১৯৫৩ সালে তৎকালীন আকিস্তান সরকার জুট বোর্ড গঠন করে। বাংলাদেশ স্বাধীন হওয়ার পর ১৯৭৩ সালের এপ্রিল মাসে জুট বোর্ড বিলুপ্ত করে অর্থ মন্ত্রণালয়ের অধীনে পাট বিভাগ সৃষ্টি করা হয়। এরর ১৯৭৬ সালে পৃথক পাট মন্ত্রণালয় প্রতিষ্ঠা করা হয়। এর সংযুক্ত দপ্তর হিসেবে পাট পরিদপ্তর সৃষ্টি করা হয়। ১৯৭৮ সালে পাট ও পাটপণ্য পরিদর্শন পরিদপ্তর নামে অপর একটি পরিদপ্তর সৃষ্টি করা হয়। এর উদ্দেশ্য ছিলো কাঁচাপাট ও পাটজাত পণ্যের মান নিয়ন্ত্রণ করা। বিশ্ব ব্যাংকের সুপারিশে এটি তৈরী করা হয়। ১৯৯২ সালে পাট পরিদপ্তর এবং পাট ও পাটপণ্য পরিদর্শন পরিদপ্তর একীভূত করে পাট অধিদপ্তর গঠিত হয়। সাবেক  পরিদপ্তর দুটির  মোট জনবলের সংখ্যা ছিল ৭৯৩ জন। নবগঠিত পাট অধিদপ্তরের জনবল নির্ধারণ করা হয় ৪৯৪ জন। সমগ্র বাংলাদেশে পাট অধিদপ্তরের ১৮ টি আঞ্চলিক অফিস রয়েছে। এরমধ্যে ঢাকা, চট্টগ্রাম ও খুলনায় অবস্থিত ৩টি পাটপণ্য পরীক্ষাগার। এছাড়া দেশে ৪৩ টি মুখ্য পরিদর্শকের কার্যালয় ও ৭৯ টি পরিদর্শকের কার্যালয় স্থাপন করা হয়েছে।

অধিদপ্তরের ভিশন 
পাটখাতকে নিরাপদ, শক্তিশালী ও প্রতিযোগিতা সক্ষম করে গড়ে তোলা।

মিশন 
পাটচাষী, পাটকল ও ব্যবসায়ীদেরকে সহায়তা প্রদানের মাধ্যমে পাট ও পাটজাত পণ্যের আভ্যন্তরীণ ব্যবহার বৃদ্ধি ও  বাজার সম্প্রসারণ।

কৌশলগত উদ্দেশ্যসমূহ 

 পাট ও পাটজাত পণ্যের ব্যবসায়ে সহযোগিতা প্রদানের নিমিত্ত আইন ও বিধিমালা প্রয়োগ জোরদারকরণ
 দক্ষ ও প্রয়োজনীয় জনবল তৈরীর নিমিত্ত সাংগঠনিক কাঠামো সুসংগঠিতকরণ
 প্রশিক্ষণের মাধ্যমে মানবসম্পদ উন্নয়ন
 পাট ও পাটজাত পণ্যের উৎপাদন, মান নিয়ন্ত্রণ, অভ্যন্তরীণ ব্যবহার বৃদ্ধি ও আন্তর্জাতিক বাজার সম্প্রসারণে সহযোগিতা প্রদান;
 পাটখাতে বিনিয়োগের সুযোগ সম্প্রসারণ

অধিদপ্তরের দায়িত্ব ও কার্যাবলী 

 পাট আইন-২০১৭ প্রয়োগ ও বাস্তবায়ন;
 পণ্যে পাটজাত মোড়কের বাধ্যতামূলক ব্যবহার আইন-২০১০ এবং পণ্যে পাটজাত মোড়কের বাধ্যতামূলক ব্যবহার বিধিমালা-২০১৩ এর প্রয়োগ ও বাস্তবায়ন;
 পাট ও পাটপণ্য উৎপাদন, বাজারজাতকরণ, রপ্তানি ও রপ্তানি আয়ের যাবতীয় তথ্যাদি সংগ্রহ ও সমন্বিত প্রতিবেদন প্রস্তুতকরণ;
 পাট চাষের উন্নয়ন, প্রসার, গবেষণা ;
 স্থানীয় ও আন্তর্জাতিক বাজার চাহিদার সাথে সঙ্গতি রেখে পাট ও পাটজাত পণ্যের উৎপাদন বৃদ্ধি ;
 পাট চাষের জন্য ভূমি ব্যবহার পরিকল্পনা ;
 বহুমুখী পাটজাত পণ্যের গবেষণা, উদ্ভাবন ;
 পাট চাষীদের প্রয়োজনীয় তথ্য সরবরাহ ;
 পাটজাত পণ্যের ব্যবহার বৃদ্ধি, বাজার সম্প্রসারণে প্রয়োজনীয় প্রণোদনা Ges পুরস্কার cÖ`vb বিষয়ে কার্যক্রম গ্রহণ;
 পাটকলসমুহে উৎপাদন পর্যায়ে পণ্য মান নিয়ন্ত্রণ,পণ্যের মান নিশ্চতকরণ এবং পরামর্শ ও সহায়তা প্রদান;
 পাট ও পাটজাত পণ্যের ব্যবসার লাইসেন্স প্রদান ও নবায়ন;
 পাট ব্যবসায়ের অনিয়ম ও অসাধুতা রোধ;
 পাট ও পাটজাত দ্রব্যের মান নিয়ন্ত্রণ এবং
 “উন্নত প্রযুক্তিনির্ভর পাট ও পাটবীজ উৎপাদন এবং সম্প্রসারণ  ” শীর্ষক প্রকল্প বাস্তবায়ন।

তথ্যসূত্র 

বাংলাদেশ সরকারের অধিদপ্তর
ঢাকা ভিত্তিক সংগঠন
১৯৭৮-এ বাংলাদেশে প্রতিষ্ঠিত
দ্য লাফোঁতেন

মাদমোয়াজেল দ্য লাফোঁতেন (, ১৬৫৫ - ১৭৩৮; এছাড়াও "লাফোঁতেন" নামেও পরিচিত) একজন ফরাসি নর্তকী ছিলেন। তাঁকে প্রথম নারী পেশাদারী নটী হিসেবে গণ্য করা হয়।

জঁ-বাতিস্ত ল্যুলি এবং অন্যদের সাথে মিলে দ্য লাফোঁতেন চতুর্থ লুইয়ের পৃষ্ঠপোষকতায় প্যারিস গীতিনাট্যশালার অপেরা ব্যালেতে অংশ নিয়েছিলেন। ১৬৮১ সালে, তিনি প্রথম পরিবেশনায় নৃত্য করেছিলেন যাতে মহিলারা প্রকাশ্য ব্যালেতে অন্তর্ভুক্ত ছিলেন, লা ত্রিয়োঁফ দ্য লামুর-এর প্রথম নৃত্যে তাঁর আত্মপ্রকাশ ঘটে। তার আগ পর্যন্ত ব্যালেতে মহিলাদের অংশগুলি পুরুষরা নাচত।  যদিও তাকে দীর্ঘ পোশাক পরিধান করতে হত, এবং ব্যালে কৌশলগুলি তখন সীমাবদ্ধ ছিল, তবুও দ্য লাফোঁতেনের লাবণ্য এবং আকর্ষণ এতটাই ছিল যে তাকে "নৃত্যের রাণী" বলা হত।

১৬৮১ থেকে ১৬৯৩-এর মধ্যে প্যারিস অপেরাতে পার্সে, আমাদিস, ডিডন ও লে টেম্পিল দ্য লা পে সহ কমপক্ষে ১৮টি অন্যান্য প্রযোজনায় দ্য লাফোঁতেন শীর্ষস্থানীয় ব্যালে নর্তকী হিসেবে কাজ করেন। প্রায় এক দশক ধরে অপেরাতে নাচের পরে  তিনি অবসর নিয়েছিলেন এবং সন্ন্যাসিনীদের সংঘে যোগ দিয়েছিলেন।

তথ্যসূত্র 

প্যারিসের ব্যক্তি
১৭৩৮-এ মৃত্যু
১৬৫৫-এ জন্ম
ফরাসি ব্যালেরিনা
শাহ আলম (দ্ব্যর্থতা নিরসন)

শাহ আলম বলতে যাদেরকে বোঝানো হতে পারে -

ব্যক্তি 

 দ্বিতীয় শাহ আলম - ৬শ মুঘল সম্রাট। তিনি ১৭৬০ থেকে ১৮০৬ সাল পর্যন্ত রাজত্ব করেন ।
শাহ আলম  –বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন।
 শাহ আলম (রংপুরের রাজনীতিবিদ) –বাংলাদেশের রংপুর জেলার একজন রাজনীতিবিদ। রংপুর-৪ আসনের সাবেক সাংসদ। 
শাহ আলম (ব্রাহ্মণবাড়িয়ার রাজনীতিবিদ) –বাংলাদেশের ব্রাহ্মণবাড়িয়া জেলার একজন রাজনীতিবিদ। ব্রাহ্মণবাড়িয়া-৪ আসনের সাবেক সাংসদ।
শাহ আলম (পিরোজপুরের রাজনীতিবিদ) –বাংলাদেশের পিরোজপুরের আওয়ামী লীগ রাজনীতিবিদ ও পিরোজপুর-২ আসনের সাবেক সাংসদ।
শাহ আলম (সচিব) –বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।

আরও দেখুন 
 শাহ আলমগীর – বাংলাদেশের একজন সাংবাদিক। তিনি বাংলাদেশ প্রেস ইনস্টিটিউটের (পিআইবি) মহাপরিচালক ছিলেন।
 শাহে আলম তালুকদার – বাংলাদেশের একজন রাজনীতিবিদ। বাংলাদেশ ছাত্রলীগের প্রাক্তন কেন্দ্রীয় সভাপতি। বরিশাল-২ আসনের সাংসদ।
 শাহ-ই-আলম - শেরেবাংলা কৃষি বিশ্ববিদ্যালয়ের সাবেক উপাচার্য
 শাহ আলম সরকার – বাউল শিল্পী
 মোহাম্মদ শাহ আলম – বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
 মোহাম্মদ শাহ আলম (ক্রীড়াবিদ) – বাংলাদেশী দৌড়বিদ। তিনি ১৯৮৫ দক্ষিণ এশীয় গেমস ও ১৯৮৭ দক্ষিণ এশীয় গেমসে  স্বর্ণপদক অর্জন করেন।
 মোহাম্মদ শাহ আলম (আইনজ্ঞ) - বাংলাদেশ আইন কমিশনের সাবেক চেয়ারম্যান
বারুণী

বারুণী (এছাড়াও তিনি বরুণানী অবং জলদেবী নামে পরিচিতা) হলেন এক হিন্দু পৌরাণিক দেবী৷ তিনি বরুণ দেবকে নিজের পতি হিসাবে গ্রহণ করেছিলেন৷ ঋক বেদে বরুণানী সম্পর্কে বিশদের উল্লেখ রয়েছে৷ তিনি হলেন সুরার দেবী৷

জনশ্রুতি
ঋক বেদে দেবী বারুণীর উল্লেখ পাওয়া যায় বিস্তর৷ হিন্দু পুরাণ অনুসারে দেবী বারুণীর চরিত্রের পেছনে দুটি কাহিনী হয়েছে৷

সমুদ্রমন্থনে সমস্ত প্রকার ভেষজসমূহ এবং চৌদ্দ প্রকার রত্ন উত্থিত হয়, যা দেবতাগণ এবং অসুরগণের মধ্যে ভাগাভাগি হয়ে যায়৷ যদিও পুরাণে ১৪ টি রত্নোত্থানের কথা উল্লেখ রয়েছে কিন্তু অন্যান্য বিভিন্ন পুস্তকে এই রত্নের সংখ্যা ৯ থেকে ১৪ অবধি উল্লেখ পাওয়া যায়৷ সর্বাধিক উল্লেখপ্রাপ্ত রত্নগুলি শিব, বিষ্ণু, মহর্ষি, দেব এবং অসুরগণের মধ্যে ভাগাভাগি হয়৷ বিষপান করে দেব ও অসুর উভয়কে রক্ষা করার জন্য ভগবান শিব বিশেষ রত্নের অধিকারী হন৷ রত্ন ও ভেষজ ছাড়াও তিন প্রকার দেবী এই সমুদ্র মন্থনের ফলে ক্ষীরসাগর থেকে উত্থিত হন৷ তারা হলেন,
 লক্ষ্মী: তিনি হলেন সৌভাগ্য এবং ঐশ্বর্যের দেবী৷ তিনি বিষ্ণুকে নিজের স্বামী রূপে গ্রহণ করেন৷
 অপ্সরা: মন্থনের ফলে একাধিক সুদর্শনা নারীর সৃৃষ্টি হয় যথা, রম্ভা, মেনকা, পুঞ্জীস্থলা এবং আরো অনেক অপ্সরা৷ তারা প্রত্যেকেই গন্ধর্বদের নিজেদের সঙ্গী রূপে চয়ন করেন৷
 বারুণী: একপ্রকার জোর জবরদস্তি করেই অসুররা তাকে নিজেদের ভাগে টেনে নেন অপিরচ্ছন্নতার সহিত তার জন্ম হয় এবং তিনি ছিলেন তর্কবাগিনী৷

আবার অন্যমতে বারুণী বা বরুণানী ছিলেন বরুণদেবের স্ত্রী৷ সমুদ্রমন্থন পর্বে তার উত্থানের ফলে অসুররা একপ্রকার জোড় করেই তাকে নিজ হস্তোগত করলেও অমৃৃতলাভ করে দেবতারা অজেয় হন৷ পরে অসুরকুল বিনাশ হলে বরুণ দেব বরুণানীকে বিবাহ করেন৷

বারুণী স্নান 
স্কন্দ পুরাণে লেখা আছে যে চৈত্রমাসের কৃষ্ণা ত্রয়োদশী তিথিতে শতভিষা নক্ষত্র যোগ হলে সেই তিথি বারুণী নামে পরিচিত। হিমালয় কন্যা গঙ্গার অপরনাম বারুণী। বারুণী স্নান এখানে গঙ্গা স্নানেরই প্রতিরুপ। শাস্ত্র মতে কোন বছর যদি ঐদিনটি শনিবার হয়  তবে ঐ বারুণী স্নান অসাধারণত্ব লাভ করে মহা বারুণী স্নান রুপ লাভ করে।

তথ্যসূত্র

Encyclopedia for Epics of Ancient India, accessed 13 May 2006
A Wisdom Archive on Varuni

হিন্দু পুরাণ
হিন্দু দেবী
বরুণ
বৈদিক দেবদেবী
মনোরঞ্জন নাথ

মনোরঞ্জন নাথ হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি ১৯৭৭ সাল থেকে ১৯৯৬ সাল পর্যন্ত পশ্চিমবঙ্গ বিধানসভায় পূর্বস্থলী বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
পশ্চিমবঙ্গের রাজনীতিবিদ
বাঙালি রাজনীতিবিদ
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৯১-১৯৯৬
প্রাণিসম্পদ অধিদপ্তর (বাংলাদেশ)

প্রাণিসম্পদ অধিদপ্তর হলো মৎস্য ও প্রাণিসম্পদ মন্ত্রণালয়ের অধীনে একটি বাংলাদেশ সরকারী সংস্থা, যা বাংলাদেশের প্রাণিসম্পদ শিল্পের তদারক করে। ড.আবু সুফিয়ান  প্রাণিসম্পদ অধিদফতরের মহাপরিচালক।

ইতিহাস 
প্রাণিসম্পদ অধিদপ্তর ১৭৯৫ সালে ব্রিটিশ আমলে একটি পশুচিকিত্সা ইউনিটের সাথে যাত্রা শুরু করে। ১৮৮৩ সালে ব্রিটিশ সরকার একে সিভিল ভেটেরিনারি বিভাগে পরিণত করে। এর সদর দফতর ছিলো কলকাতায়। তবে ১৯৪৭ সালে তা কুমিল্লায় স্থানান্তরিত করা হয়। ভারত বিভাগের পর এর নাম পরিবর্তন করে পূর্ব পাকিস্তানের পশুপালন অধিদপ্তর নামকরণ করা হয়। এরর ১৯৬০ সালে প্রাণিসম্পদ অধিদপ্তর নামকরণ করা হয়। বেশ কয়েকবার নাম পরিবর্তনের পরে এটি বর্তমান নাম লাভ করে।

অন্তর্ভুক্ত প্রতিষ্ঠানসমূহ 
 প্রাণিসম্পদ গবেষণা প্রতিষ্ঠান
 বিসিএস লাইভস্টক একাডেমি
 কেন্দ্রীয় গো-প্রজনন ও দুগ্ধ খামার
 প্রাণিসম্পদ ও ডেইরি উন্নয়ন প্রকল্প

তথ্যসূত্র 

বাংলাদেশ সরকারের অধিদপ্তর
বাংলাদেশের সরকারি সংস্থা
ঢাকা ভিত্তিক সংগঠন
১৭৯৫-এ ভারতে প্রতিষ্ঠিত
বাংলাদেশ দর্শন সমিতি

বাংলাদেশ দর্শন সমিতি হলো বাংলাদেশের দার্শনিকদের একটি সমিতি। এটি দর্শনবিষয়ক গবেষণা এবং নৈতিকতা ও মানবতাবাদের প্রচার ও প্রসারের বিভিন্ন কার্যক্রম পরিচালনা করে। সমিতির প্রধান কার্যালয় ঢাকায় অবস্থিত।

ইতিহাস 
১৯৭২ সালের ২ জানুয়ারী বাংলাদেশের স্বাধীনতার পরে পাকিস্তান দার্শনিক কংগ্রেসের সদস্যরা যারা বাংলাদেশে বসবাস করেছিলেন, তারা দেওয়ান মোহাম্মদ আজরাফের নেতৃত্বে ঢাকায় মিলিত হন। তিনি প্রথম বৈঠকে বাংলাদেশ দর্শন সমিতির ভারপ্রাপ্ত চেয়ারপারসন এবং কোষাধ্যক্ষ ছিলেন। সভায় সমিতির জন্য ১৫ সদস্যের সাংগঠনিক কাঠামোও তৈরি করে। সৈয়দ আবদুল হাই ছিলেন সমিতির প্রথম সাধারণ সম্পাদক।

সমিতির প্রথম সাধারণ সভা ১৯৭৩ সালের ২৮ জানুয়ারি অনুষ্ঠিত হয়েছিল। তখন সমিতির কার্যনির্বাহী কমিটি গঠন করা হয়।  এই কমিটিতে মোহাম্মদ সাইদুর রহমান সভাপতি ও আবদুল জলিল সাধারণ সম্পাদক ছিলেন। সমিতি থেকে দর্শন নামে ত্রৈমাসিক পত্রিকা প্রকাশ করা হয়। সমিতিটি ১৯৭৪ সালে বাংলাদেশে দর্শনের প্রথম জাতীয় সম্মেলন করে। এটির উদ্বোধন করেন বাংলাদেশের রাষ্ট্রপতি মোহাম্মদ মোহাম্মদউল্লাহ। ১৯৭৪ থেকে ১৯৯৪ সাল পর্যন্ত ঢাকা, রাজশাহী এবং চট্টগ্রাম বিশ্ববিদ্যালয়ে সমিতির মোট ৯টি সাধারণ সম্মেলন করা হয়। এই সব সম্মেলনে যুক্তিবিদ্যা, অধিবিদ্যা, বাঙালির দর্শন, সমাজদর্শন, মনোদর্শন, রাষ্ট্রদর্শন, নীতিদর্শন, ধর্মদর্শন প্রভৃতি বিষয়ে প্রবন্ধপাঠ ও আলোচনা করা হয়। এছাড়াও সমিতি বিভিন্ন সময়ে জাতীয় এবং আন্তর্জাতিক সমস্যা নিয়ে সেমিনার ও সিম্পোজিয়ামের আয়োজন করে।

তথ্যসূত্র 

ঢাকা ভিত্তিক সংগঠন
১৯৭২-এ বাংলাদেশে প্রতিষ্ঠিত
বাংলাদেশের গবেষণা প্রতিষ্ঠান
সিংঘম রিটার্নস

সিংঘম রিটার্নস ২০১৪ সালে মুক্তিপ্রাপ্ত একটি হিন্দি অ্যাকশন কমেডি মশলাদার চলচ্চিত্র। চলচ্চিত্রটি পরিচালনা করেছেন রোহিত শেট্টি। প্রযোজনা করেছেন অজয় দেবগন, রোহিত শেট্টি। এতে শ্রেষ্ঠাংশে রয়েছেন অজয় দেবগন, কারিনা কাপুর।

২০১১ সালে এই চলচ্চিত্রটির ১ম পর্ব সিংগাম মুক্তি পায়।

কাহিনী 

বাজিরাও সিংঘম (অজয় দেবগন) যিনি এখন পুলিশ জেলা প্রশাসক, তিনি মুম্বইতে বদলি হয়ে যান এবং তিনি আবিষ্কার করেন যে তার দলের একজন সদস্য (মহেশ) প্রচুর ব্যাগ নিয়ে অ্যাম্বুলেন্সের মধ্যে মৃত অবস্থায় পড়েছেন। বাজিরাও এর পেছনের সত্যটি সন্ধান করার সিদ্ধান্ত নিয়েছে এবং এই প্রক্রিয়াতে, তিনি দুর্নীতিবাজ রাজনীতিবিদদের সাথে হাই-প্রোফাইল সংযুক্ত সত্যরাজ চন্দর ওরফে বাবাজি (আমোল গুপ্তে) এর সাথে এক শক্তিশালী এবং প্রতারণামূলক ধর্মীয় নেতা, এর সাথে সংঘাতের মুখোমুখি হয়েছিলেন।

এই সময়কালে, গুরুজি (অনুপম খের), বাবাজি হত্যা করেছিলেন, যদিও সিংহাম ঘটনাস্থলে উপস্থিত ছিলেন। তিনি প্রতিশোধ গ্রহণের শপথ করেন। এই কারণে, তাকে নিজের পরিবারের সামনেই পদত্যাগ করেছেন এমন ভান করতে হয়েছে। এ কারণে তার বাবা তাকে এবং তার শৈশবকালীন বন্ধু অবনী (কারিনা কাপুর) কে তাদের নিজের শহর শিবগড় আসতে বলেছিলেন। কিছুক্ষণ পর সিংহাম ও অবনী একে অপরের প্রেমে পড়ে যান। তবে, পরে জানা গেল যে সিংহাম পদত্যাগ করেন নি এবং বাবাজির বিরুদ্ধে কিছু প্রমাণ পাওয়ার মিশনে শিবগড়ে এসেছিলেন।

তারা যখন মুম্বই ফিরে আসে, বাবাজি সিংহমের পরিবারকে হুমকি দেওয়া শুরু করেন। অন্যদিকে প্রকাশ রাও (জাকির হুসেন) গুরু অবতী সহ গুরুজির সকল প্রার্থীকে ক্ষতিগ্রস্ত করেছেন, কারণ তার ভাই অন্যতম প্রার্থী। সিংহাম সবাইকে বাঁচাতে পরিচালিত করেছেন কিন্তু পদত্যাগ করার আগে বাবাজির এক মুরগি আলতাফ (পঙ্কজ ত্রিপাঠি) কোমা থেকে উঠে তার বিরুদ্ধে সাক্ষ্য দিয়েছেন। সিংহাম বাবাজি এবং তার বাম হাত, প্রকাশ রাও (জাকির হুসেন) কে গ্রেপ্তার করেছে। তবে কিছু দলীয় কর্মী আদালতের বাইরে আক্রমণ চালিয়ে সাক্ষীদের হত্যা করলেন। এর ফলে বাবাজি ও রাও জামিন পেয়েছেন। কিন্তু বাবাজি মুক্তি পাওয়ার পরে সিংহাম ও পুলিশ বাহিনীর একটি দল তাদের পুলিশ ইউনিফর্ম না পরে তার বাড়িতে যায় এবং বাবাজি এবং রাওয়ের লোকদের সাথে জড়িত হয়ে পরে তাদের উপর অত্যাচার চালায় এবং আহত রাও ও বাবা সত্য বলে।

কয়েক সপ্তাহ পরে গুরুজির দল নির্বাচনে জয়লাভ করে। ভ্যানে করে কারাগারে নিয়ে যাওয়ার সময় রাও ও বাবা আবারও সিংহামকে হুমকি দিয়েছিলেন এবং কটূক্তি করেছিলেন। হঠাৎ ভ্যান থামল এবং ড্রাইভার চলে গেল। একটি পানির ট্যাঙ্কার ভ্যানে ভেঙে পড়ে এবং দু'জন মারা যায়। ইন্সপেক্টর ফাদনিস (ভিনিত শর্মা) মিডিয়াকে বলেছেন যে ব্রেক ব্রেক হয়েছিল এবং এই ঘটনাটিকে একটি দুর্ঘটনা বলে মনে করা হয় (সিংহাম যে পরিকল্পনাটি বানিয়েছিলেন যেভাবে অফিসার মহেশ নিহত হওয়ার সাথে মিল ছিল)।

অভিনয় 

 অজয় দেবগন - ডিসিপি বাজিরাও সিংঘম
 কারিনা কাপুর - অবনি কমত

ধারাবাহিক

তথ্যসূত্র

বহিঃসংযোগ 

ভারতীয় ধারাবাহিক চলচ্চিত্র
রোহিত শেট্টি পরিচালিত চলচ্চিত্র
ভারতের পটভূমিতে চলচ্চিত্র
ভারতীয় মারপিটধর্মী চলচ্চিত্র
মহারাষ্ট্র পুলিশের কাল্পনিক চিত্রায়ণ
২০১৪-এর চলচ্চিত্র
২০১০-এর দশকের হিন্দি ভাষার চলচ্চিত্র
সাংবাদিক সম্পর্কে চলচ্চিত্র
গণমাধ্যম ব্যক্তি সম্পর্কে চলচ্চিত্র
অজয় দেবগন
কপ ইউনিভার্স
আবু হুজাইফা ইবনে উতবা

আবু হুজাইফা ইবনে উতবা (মৃত্যু: ৬৩৩ সাল) মুহাম্মদের বিখ্যাত সাহচর বা সাহাবী ছিলেন। যিনি বনু আবদে শামস গোত্রের সন্তান। তিনি ৩৪ তম ব্যক্তি হিসাবে ইসলাম গ্রহণ করেন।

নাম ও বংশ পরিচয় 

আবু হুজাইফার পিতার নাম উতবা ইবনে রাবিয়াহ এবং মাতার নাম ফাতিমা বিনতে সাফওয়ান। তিনি ছিলেন কুরাইশ বংশের।

হিজরত 

আবু হুজাইফা প্রথমে মুসলিম কাফেলার সাথে হাবশায় হিজরত করেন আবার মক্কায় ফিরে আসেন এরপর তার স্ত্রী সাহলা বিনতু সুহাইল ও তার পুত্র মোহাম্মদ ইবনে আবী হুজাইফা কে নিয়ে হাবশায় হিজরত করেন। এরপর সালেম কে (রা.) সঙ্গে করে তিনিও মদীনায় হিজরত করে আব্বাত ইবনে বিশর আল আনসারীর অতিথি হলেন। রসুল (সা.) তাদের দু’জনের মধ্যে ভ্রাতৃত্ব প্রতিষ্ঠা করে দেন।

মৃত্যু 

আবু হুজাইফা ইবন উতবা ৬৩৩ সালে মৃত্যু বরণ করেন। মৃত্যুকালে তার বয়স হয়েছিল ৫৩ অথবা ৫৪ বছর। নবীর ওফাতের পর আবু বকরের আমলে ইয়ামামা অঞ্চলে মুসাইলামাতুল কাজ্জাব নামের একজন ভণ্ড নবীর আবির্ভাব ঘটে। এর বিরুদ্ধে যুদ্ধ করতে গিয়ে হুজাইফা মারা (শাহাদাত) যান।

আরও দেখুন 

 আব্বাদ ইবনে বিশর
 আব্বাস ইবনে আব্দুল মুত্তালিব
 আমর ইবনুল আস

তথ্যসূত্র

বহিঃসংযোগ 

৬৩৩-এ মৃত্যু
পুরুষ সাহাবা
শহীদ সাহাবা
বদর যুদ্ধে অংশগ্রহণকারী সাহাবা
শাহ আলম (ব্রাহ্মণবাড়িয়ার রাজনীতিবিদ)

শাহ আলম বাংলাদেশের ব্রাহ্মণবাড়িয়া জেলার রাজনীতিবিদ ও আইনজীবী। তিনি ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি জুন ১৯৯৬ সালের ও ২০০৮ সালের নির্বাচনে বাংলাদেশ আওয়ামী লীগের প্রার্থী হয়ে সাংসদ নির্বাচিত হয়েছিলেন।

জন্ম ও প্রাথমিক জীবন 
অ্যাডভোকেট মোহাম্মদ শাহ আলম ২০ এপ্রিল ১৯৬০ সালে ব্রাহ্মণবাড়িয়া জেলায় জন্মগ্রহণ করেন। তার জন্ম যে কসবা উপজেলার বাদৈর ইউনিয়ন এর বর্ণি গ্রামে।  তিনি জমশেরপুর উচ্চ বিদ্যালয় থেকে মেট্রিক পাশ করেন।

রাজনৈতিক ও কর্মজীবন 
মোহাম্মদ শাহ আলম ব্রাহ্মণবাড়িয়া জেলার রাজনীতিবিদ ও আইনজীবী। তিনি ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি জুন ১৯৯৬ সালের ও ২০০৮ সালের নির্বাচনে বাংলাদেশ আওয়ামী লীগের প্রার্থী হয়ে সাংসদ নির্বাচিত হয়েছিলেন। নবম জাতীয় সংসদে তিনি পার্বত্য চট্টগ্রাম বিষয়ক মন্ত্রণালয় সম্পর্কিত স্থায়ী কমিটির চেয়ারম্যান ও রেলপথ বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।

আরও দেখুন 

 সপ্তম জাতীয় সংসদ সদস্যদের তালিকা
 নবম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 সপ্তম জাতীয় সংসদ সদস্যদের তালিকা (জুন ১৯৯৬) –বাংলাদেশ নির্বাচন কমিশন
 নবম জাতীয় সংসদ সদস্যদের তালিকা (২০০৮)   –বাংলাদেশ নির্বাচন কমিশন

জীবিত ব্যক্তি
১৯৬০-এ জন্ম
ব্রাহ্মণবাড়িয়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
নবম জাতীয় সংসদ সদস্য
১৯৬১-এ জন্ম
পল্লী উন্নয়ন একাডেমি, গোপালগঞ্জ

পল্লী উন্নয়ন একাডেমি, গোপালগঞ্জ হলো বাংলাদেশ সরকার কর্তৃক পরিচালিত একটি শিক্ষা ও গবেষণা প্রতিষ্ঠান। বাংলাদেশের গ্রামাঞ্চলের দারিদ্র্য বিমোচনে এটি কাজ করে থাকে। একাডেমির কার্যালয় ঢাকায় অবস্থিত।

ইতিহাস 
২০১১ সালের ১৬ নভেম্বর বঙ্গবন্ধু দারিদ্র্য বিমোচন ও পল্লী উন্নয়ন একাডেমি প্রতিষ্ঠিত হয়। বাংলাদেশের তৎকালীন প্রধানমন্ত্রী শেখ হাসিনার উদ্যোগে একাডেমিটি প্রতিষ্ঠা করা হয়। স্থানীয় সরকার মন্ত্রণালয়ের অধীনে এটি পরিচালিত হয়। পরিচালনা পর্ষদ স্বায়ত্বশাসিত।  ২০১১ সালে বঙ্গবন্ধু দারিদ্র্য বিমোচন ও পল্লী উন্নয়ন একাডেমি আইন-২০১১ পাশ হওয়ার পর এটি চূড়ান্ত হয়।

অবকাঠামো 
একাডেমিতে প্রশাসনিক ভবন, ফ্যাকাল্টি ভবন, ২৫০ আসনের অডিটোরিয়াম, ৪টি হোস্টেল, ২টি রেস্ট হাউস, ২টি ক্যাফেটেরিয়াসহ বেশ কয়েকটি ওয়ার্কশপ রয়েছে।

প্রশিক্ষণ 
এখানে বিভিন্ন বিষয়ে প্রশিক্ষণ দেওয়া হয়। যেমনঃ

কারিগরি প্রশিক্ষণ 

 প্রাথমিক পর্যায়ে কম্পিউটার ব্যবহার
 মৎস ও চিংড়ি চাষ
 হ্যাচারী ও নার্সারী ব্যবস্থাপনা
 পুকুর ভিত্তিক সমন্বিত খামার ব্যবস্থাপনা
 বসত বাড়িতে সবজি চাষ ও উদ্যান নার্সারী
 স্বল্প ম্মেয়াদী ফল চাষ
 বীজ প্রযুক্তি ও সংরক্ষণ
 হাঁস-মুরগী পালন ও ব্যবস্থাপনা
 গরু ও ছাগল মোটাতাজাকরণ এবং দুগ্ধ উৎপাদন
 হস্তশিল্প ও পোশাক তৈরী

সাধারণ প্রশিক্ষণ

বুনিয়াদী প্রশিক্ষণ

প্রায়োগিক গবেষণা 
বঙ্গবন্ধু দারিদ্র্য বিমোচন ও পল্লী উন্নয়ন একাডেমিতে বিভিন্ন বিষয়ের উপর প্রায়োগিক গবেষণা হয়। যেমনঃ

 কৃষি বিষয়ক
 মৎস্য বিষয়ক
 প্রাণী বিষয়ক

তথ্যসূত্র 

ঢাকা জেলার শিক্ষাপ্রতিষ্ঠান
বাংলাদেশের গবেষণা প্রতিষ্ঠান
২০১১-এ বাংলাদেশে প্রতিষ্ঠিত
ঢাকা ভিত্তিক সংগঠন